Source: https://e-justice.europa.eu/content_member_state_case_law-13-ee-hu.do?init=true
Timestamp: 2019-09-20 16:49:54
Document Index: 15058145

Matched Legal Cases: ['Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ']

Tagállami ítélkezési gyakorlat - Észtország
Ez a szakasz áttekintést nyújt az észtországi ítélkezési gyakorlatról, és ismerteti az ítélkezési gyakorlatot tartalmazó adatbázisokat.
Interneten hozzáférhető ítélkezési gyakorlat
Az első- és másodfokú bíróságok ítélkezési gyakorlatát 2001 óta teszik közzé az interneten. A Legfelsőbb Bíróság ítélkezési gyakorlata a bírósági rendszer 1993-as átszervezése óta hozzáférhető, és azt a Riigi Teataja (észt Állami Közlöny) elektronikus kiadásában, valamint a Legfelsőbb Bíróság weboldalán teszik közzé. Az első- és másodfokú bíróságok ítélkezési gyakorlata a Riigi Teataja elektronikus kiadásában érhető el.
Az ítélkezési gyakorlat közzétételére vonatkozó kötelezettséget a közérdekű információkról szóló törvény szabályozza, a részletes szabályozást pedig a bírósági eljárásról szóló különböző törvénykönyvek tartalmazzák. Általában valamennyi jogerős ítéletet nyilvánosságra hoznak. Kivételt képeznek azok a polgári és közigazgatási bírósági eljárások, ahol a bíróságok hivatalból vagy az érintett személy kérelmére nem teszik közzé ítéleteikben a személy nevét (amely kezdőbetűkkel vagy egyéb karakterekkel helyettesíthető), személyi azonosító számát, születése dátumát vagy lakcímét. A bíróságok polgári vagy közigazgatási bírósági eljárásokban hivatalból vagy az érintett személy kérelmére dönthetnek úgy, hogy a különleges személyes adatokat tartalmazó ítéletnek csak a rendelkező részét teszik közzé, vagy eltekintenek a közzétételtől, ha a személy nevének kezdőbetűkkel vagy más karakterekkel való helyettesítése sértheti e személy magánélethez való jogát. A bíróságok akkor is jogosultak az ítéletnek csak a rendelkező részét közzétenni, ha az ítélet a jog szerint megállapított más betekintési korlátozás alá tartozó információt tartalmaz.
A büntetőeljárásokban hozott valamennyi jogerős ítéletet közzéteszik, de csak az elítélt személyes adatait (név, személyi azonosító kód vagy születési dátum) hozzák nyilvánosságra. Főszabályként a kiskorú elítéltek személyes adatait nem teszik közzé (nevük, személyi azonosító kódjuk vagy születésük dátuma kezdőbetűkkel vagy más karakterekkel helyettesíthető). A bíróságok büntető bírósági eljárásokban hivatalból vagy magánszemély kérelmére dönthetnek úgy, hogy az ítéletnek csak a bevezető és a rendelkező vagy a záró részét teszik közzé, ha az ítélet különleges személyes adatokat tartalmaz. Ugyanez vonatkozik arra az esetre, ha az ítélet a jog szerint megállapított más betekintési korlátozás alá tartozó személyes adatot tartalmaz, és lehetővé teszi az érintett személy azonosítását annak ellenére, hogy a nevét vagy más személyes adatait kezdőbetűkkel vagy más karakterekkel helyettesítették.
Az ítélkezési gyakorlat közzétételét az igazságszolgáltatás igazgatása részének tekintik, és a konkrét adatok közzététele megtámadható. Ezért a bíróságnak meg kell fontolnia az ítéletek közzétételének módját.
Az ítéletek bemutatása, címek
Ítélkezési gyakorlat bemutatása címekkel?
A Legfelsőbb Bíróság határozatai a Riigi Teatajában és a Legfelsőbb Bíróság weboldalán is kereshetők, a következő szempontok szerint: év, ügytípus, ügyszám, a határozat kelte, a bíróság összetétele, az eljárás típusa, a bűncselekmény típusa, magyarázat, tartalom. A Legfelsőbb Bíróság weboldalán a határozatok között kulcsszavak alapján is végezhető keresés.
Az első- és másodfokú bíróságok határozatai között keresés végezhető a megfelelő eljárástípus szerint, és az ügyek – az eljárás típusától függően – számos szempont alapján kereshetők. Valamennyi eljárástípus esetében végezhető keresés a következők alapján: ügyszám, bíróság, a határozat típusa és kelte, az eljárás időpontja és a határozat tartalma. A büntetőügyekben hozott határozatok között a következők szerint kereshetünk: a nyomozó hatóság eljárásának száma, az ügy és a határozat típusa, az érvényesített igény típusa, a büntetés típusa vagy például a felmentés jogalapja. Polgári és közigazgatási ügyekben a határozatok között végezhető keresés az ügy kategóriája és típusa, az érvényesített igény típusa, valamint az ügy kimenetele szerint is.
Példa a címre
A légi közlekedésről szóló törvény 71. §-a (2) bekezdése második mondatának alkotmányossági felülvizsgálata.
Elérhető-e az ítélkezési gyakorlat XML formátumban?
Milyen más formátumok használatosak?
Elérhető-e tájékoztatás
a jogorvoslatokra vonatkozóan?
a jogorvoslatok kimenetelére vonatkozóan?
a határozat elleni jogorvoslat kizárt voltára vonatkozóan?
az alábbi szervek előtti további eljárásokra vonatkozóan:
más nemzeti bíróság (pl. Alkotmánybíróság)?
az Európai Unió Bírósága?
az Emberi Jogok Európai Bírósága?
Közzétételre vonatkozó szabályok
A bíróságok szintjén
Az ítélkezési gyakorlat közzétételére vonatkozó szabályokat az irányadó eljárási törvénykönyvek állapítják meg. A büntető- és a polgári eljárásban különböző szabályok érvényesülnek.
A teljes ítélkezési gyakorlatot közzéteszik vagy csak válogatást?
Csak válogatást.
Ha csak válogatást tesznek közzé, erre milyen feltételek vonatkoznak?
A válogatást az alábbiak szerint végzik el:
1) az ítéletnek jogerősnek kell lennie;
2) az ítélet közzétehető, ha:
a) (polgári és közigazgatási ügyekben) nem tartalmaz különleges személyes adatot; az ítéletben a név helyett kezdőbetűk vagy más karakterek szerepelnek oly módon, hogy az ne sértse az érintett személy magánéletét; az ítélet nem tartalmaz a jog szerint megállapított más betekintési korlátozás hatálya alá tartozó információt;
b) (büntetőügyekben) nem tartalmaz különleges személyes adatot vagy a jog szerint megállapított más betekintési korlátozás hatálya alá tartozó személyes adatot, vagy ha a neveket és egyéb személyes adatokat az ítéletben kezdőbetűkkel vagy más karakterekkel helyettesítik, ily módon az érintett személy nem azonosítható; az ítélet nem tartalmaz a jog szerint megállapított más betekintési korlátozás hatálya alá tartozó információt.
Az adatbázis neve és URL-je
A Legfelsőbb Bíróság közzétett határozatai a Legfelsőbb Bíróság weboldalán és a Riigi Teatajában érhető el.
Az első- és másodfokú bíróságok közzétett jogerős határozatait a Riigi Teatajában végzett keresés útján lehet megtalálni.
Az észt bíróságok által az Európai Unió Bíróságához benyújtott előzetes döntéshozatal iránti kérelmek a Legfelsőbb Bíróság weboldalán érhetők el. Itt megtalálható az előzetes döntéshozatal iránti kérelmet előterjesztő bíróság neve, az előterjesztés időpontja, a kérelem tartalmának leírása, valamint az észt bíróságnál és az Európai Unió Bíróságánál alkalmazott ügyszám.
Az Emberi Jogok Európai Bírósága által hozott határozatok összefoglalója megtalálható a Riigi Teatajában.
A bírósági weboldal 1996 óta tartalmaz statisztikákat az első- és másodfokú bírósági eljárásokról. A Legfelsőbb Bíróság statisztikái a Legfelsőbb Bíróság weboldalán érhetők el. Az alkotmányossági felülvizsgálatra vonatkozó statisztikák 1993 óta, míg a közigazgatási, polgári, büntető- és szabálysértési ügyekre vonatkozó statisztikák 2002 óta hozzáférhetők.
A Legfelsőbb Bíróság weboldala 2006 óta meghatározott tárgykörökkel kapcsolatban az ítélkezési gyakorlatra vonatkozó elemzéseket is tartalmaz.